પાટણ તાલુકાના સંડેર ગામે રહેતા અને ઈંટવાડાના વ્યવસાય સાથે સંકળાયેલ પટેલ ઈસમ દ્વારા તેના ભાગીદારને રૂપિયા આપેલ હોઈ અને તેનું લખાણ પટેલ ઈસમે પોતાની પાસે રાખેલ હોવાના પગલે સાંજના આશરે  સાત વાગ્યાના સુમારે તેના ભાગીદાર દ્વારા પટેલ ઈસમને ફોન કરી રૂપિયા આપવાના હોઈ ઈંટવાડે આવવા જણાવતા અને પટેલ ઈસમ ઈંટવાડે આવતા તેઓ વચ્ચે બોલાચાલી થતા અને આ બોલાચાલી દેવીપૂજક ઈસમના ધ્યાને આવતા આ બાબતની સઘળી વાત તેને પટેલ ઈસમના પરિવારજનોને કરતા પરિવારજનો ઈંટવાડે દોડી આવતા પટેલ ઈસમનું બાઈક મળતા અને તેની શોધખોળ કરતા ઈંટવાડાનાં અંદરના ભાગે આવેલ ઝાડીઓમાં પટેલ ઈસમની લાશ મળી આવતા તેના ગળાના ભાગે ગંભીર ઈજાઓ થયેલી જણાતા આ બાબતની જાણ બાલીસણા પોલીસ મથકે કરી સઘળી વિગતો બાલીસણા પોલીસને જણાવતા બાલીસણા પોલીસે તાત્કાલીક પગલા ભરી શંકાસ્પદ જણાતા ઈંટવાડાના વ્યવસાયમાં સંકળાયેલ અને પટેલ ઈસમના ભાગીદારની ધરપકડ કરી પૂછપરછ હાથ ધરી છે.